ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΠΡΟΫΠΟΛΟΓΙΣΜΟΥ ΤΟΥ ΔΙΑΧΕΙΡΙΣΤΗ ΣΥΣΤΗΜΑΤΟΣ ΜΕΤΑΦΟΡΑΣ ΚΥΠΡΟΥ ΤΟΥ 2022 ΝΟΜΟ ΤΟΥ 2022

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός  τίτλος.  32(ΙΙ) του 2022. | 1. Ο παρών Νόμος θα αναφέρεται ως ο Τροποποιητικός (Αρ. 1) του Προϋπολογισμού του Διαχειριστή Συστήματος Μεταφοράς Κύπρου του 2022 Νόμος του 2022 και θα διαβάζεται μαζί με τον περί Προϋπολογισμού του Διαχειριστή Συστήματος Μεταφοράς Κύπρου του 2022 Νόμο του 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Προϋπολογισμού του Διαχειριστή Συστήματος Μεταφοράς Κύπρου του 2022 Νόμοι του 2022. |
|  |  |
| Τροποποίηση του Πρώτου Πίνακα του βασικού νόμου. | 2. Το Δελτίο Δαπανών του Πρώτου Πίνακα του βασικού νόμου ερμηνεύεται και εφαρμόζεται, ως εάν αντί της στήλης «Λεπτομέρειες Δαπάνης» που εγκρίθηκε για το έτος 2022 όπως αυτή παρατίθεται στη δεύτερη στήλη του Πίνακα του παρόντος Νόμου και αφορά το Κεφάλαιο 1 «Αποδοχές Προσωπικού» και το άρθρο 102 «Βασικός Μισθός», υφίσταντο οι «Λεπτομέρειες Δαπάνης» που αναφέρονται έναντι στην τρίτη στήλη και, ως εάν αντί των «Επεξηγήσεις» που εγκρίθηκε για το έτος 2022, όπως αυτές παρατίθενται στην τέταρτη στήλη του Πίνακα του παρόντος Νόμου και αφορά το Κεφάλαιο 1 «Αποδοχές Προσωπικού» και το άρθρο 102 «Βασικός Μισθός», υφίσταντο οι «Επεξηγήσεις» που αναφέρονται έναντι στην πέμπτη στήλη. |

Αρ. Φακ.: 23.01.063.188-2022

ΠΧ/MV